钦定古今图书集成/历象汇编/庶征典/第140卷 > 《管窥辑要》 > 《人生子异形占》
## 钦定古今图书集成/历象汇编/庶征典/第140卷 > 《管窥辑要》 > 《人生子异形占》

人生子二首不一也。足多，所任邪也；足少，下不胜任
也。“下体生上”，不敬之咎也；“上体生下”，媟渎之应也。生
非其类，淫乱生而能言，好虐也。凡人病皆以此推之。
“人生子多首，君王有咎，民饥流亡。”

人生二首，不出三年，王者起征四方，为首者亡。一曰：
“天下有二王。”

《人生五首》，《天下大猾起》三首以上

人生子，首在背，天下易乡。

“人生而首”目在下，兹谓“无上”国易政。

人生子而大头有发，跖反向上，下人伐上。

人生大头，不出三年，兵伐其邑。

人生子有四目，天下忧，民流亡，不出一年，大旱。一曰：
“天下主凶。”

“人生一目，国不安；生三目，兵起横害；四目两首，主亡；
人生子二口，五谷不登，百姓丧亡。”京房曰：“人生二口
以上，国忧兵起，有十口。”《春秋孔演图》曰：“国将亡，阴不
胜阳，怨望，则十口之人出。”

《人生子》，有长舌，天下有兵。

人生一耳，君不聪。二耳以上，是谓多方，其国无主。一
曰：“是谓多听，其国无定。”

人生二鼻，民谋其主。

“人生一手，其国有咎；三臂有反臣；三手以上，臣谋主。
人生三足，天下起兵。”《天镜》曰：“是谓大役，其国东西移
走。一曰：不出三年，其国兵丧；一足，是谓不行，国无主，
人生足小。”京房曰：“是谓不约，不出三年，其国消亡。
人生三十指，其邑民流亡。”

《人生有两身》，世主被殃，人民散亡。

人生有二，背臣反主亡。

人生有两腹，不出，年岁大熟，国以仇亡。

人生有三，腹其国分。

人生目在首上，反后，天子亡。目著腹，《天镜》曰：“五谷熟，
横兵起。目在顶背，天子不安；在背及手，天下有大事。
生腹下，天下暌隔不相见；在阴，天子失位。在踵及足，
是谓下视，天下大兵。”

人生口在手指及脑，国主亡。在四肢同在腹旁，天下
有兵。一曰：五谷丰熟。口在节，天下饥，人流亡。生两口，
皆背《天镜》曰：“人民安，五谷昌。”

人生鼻在顶及背，天下不安；在首前，太子有殃；在腹，
天下大荒；在四肢节，天子亡；在阴，兵起，天子降。
人生耳在首，天下有兵，国君丧，民流亡；在腹，天下兵
起；在背及肩项，天下有大忧；在四肢及首足节，有叛
王。

人生腹在背，天下饥。腹在手前后，民饥兴作。腹生足
股，天下大兵，天子易人生四肢在背，天下大兵。

人生阴，在首，天下大乱；在背，天子无后；在腹，天下有
大事。

人生无头世主凶，无目国主暴死。

人生无口，其国主被贼。一曰多病。《春秋运斗枢》曰：“上
敌下塞，则人生无口。”

人生无慧舌，天子不慧。

“人生无口鼻”，“世主凶，其国饥。”

人生无鼻，其国大乱。

人生无足，其地大饥。一曰：“有大丧，不出三年，其国空。”
“人生无手，其地有客兵。无手指，天下有。”〈阙〉“无手掌”，世
主忧病。

人生无四肢，其国有反臣。

人生无阴，国君无子，国主以《仇》亡。

“人生无骨”，其国〈阙〉